Hierdie diens is bedoel vir 'n persoon met uitsonderlike vaardighede of kwalifikasies. Aansoeke kan by enige kantoor vir Binnelandse Sake ingedien word, of by 'n Suid-Afrikaanse ambassade of missie as jy in die buiteland aansoek doen. Jy hoef nie reeds 'n werksaanbod in Suid-Afrika te hê om aansoek te doen nie.
Vul aansoekvorm BI-947 en BI-29 in. Om die uitsonderlikheid van jou vaardighede of kwalifikasies aan die Departement te bewys, moet jy 'n brief van 'n buitelandse of Suid-Afrikaanse staatsorgaan, of van 'n gevestigde akademiese, kulturele of sakeliggaam in Suid-Afrika indien wat jou uitsonderlike vaardighede of kwalifikasies bevestig.
Dien 'n curriculum vitae en enige ander bewys van uitsonderlike vaardighede en/of kwalifikasies in.
Jy mag ook getuigskrifte van voormalige werkgewers indien om gewig aan jou aansoek te verleen.
Daar is geen vasgestelde tydsraamwerk vir hierdie diens nie.